Tiener vas ná moord op buitelander in Kaapstad | Maroela Media
Sandra Malcolm. Foto: mirror.co.uk
ŉ 18-jarige vrou van Citrusdal is in hegtenis geneem in verband met die moord op ‘n Skotse vrou wat drie weke terug dood gevind is in haar huis in Lakeside, Kaapstad.
Sandra Malcolm (74) se liggaam is op 19 April in haar huis in Leaweg gevind. Sy is verskeie kere met ‘n mes gesteek. Malcolm se kleinseun het glo op haar lyk afgekom nadat hy deur ‘n venster van die huis geklim het toe sy nie die deur oopgemaak het nie.
Kapt. FC van Wyk, woordvoerder van die polisie, het bevestig dat die verdagte Woensdagmiddag in hegtenis geneem is. “Die verdagte is tans in aanhouding by die Muizenberg-polisiestasie en sal Maandag in die Muizenberg-landdroshof verskyn.”
ŉ Polisiebron het aan News24 gesê die verdagte het glo nie die slagoffer geken nie.
Man sterf ná motor meisie tref en teen boom bots
Jakes · 4 jaar gelede
Hou nou dop,aan die einde van die jaar die groot base se bonuses.
Jakes, nou ? ? ?